Discoverer
Store norske leksikon,Teknologi og industri,Romvirksomhet,Militær romvirksomhet
Discoverer var en serie satellitter skutt opp av det amerikanske flyvåpenet for å samle vitenskapelige data samt utvikle forskjellige rom-militære systemer og komponenter.
Discoverer 1 ble skutt opp 28. februar 1959 og ble den første satellitten i polbane. En kapsel fra Discoverer 13, som ble skutt opp 10. august 1960, ble plukket opp av havet som første objekt brakt tilbake fra rommet. En lignende kapsel fra Discoverer 14, skutt opp 18. august 1960, ble for første gang fanget opp i luften av et spesialutrustet transportfly.Det ble i alt skutt opp 38 Discoverer-satellitter hvor den siste ble skutt opp 27. februar 1962. Samtlige oppskytninger ble gjort fra Vandenberg Air Force Base i California i USA. Les mer i Store norske leksikon militær romvirksomhet  Corona - amerikanske rekogniseringssatellitter